kardosdrur/scandi-wiki huggingface dataset:
Robert Hutzen Stamm

Robert Hutzen Stamm (født 8. april 1877 i København, død 18. februar 1934 sammesteds) var en dansk zoolog.

Stamm blev mag.scient. 1901, docent (1908) og leder af universitetets histologiske laboratorium. Han skrev om musklernes befæstelse til det ydre skelet hos leddyrene (1904), om sidekirtlerne hos skovspidsmusen (1914), samt flere mindre afhandlinger. Desuden er han forfatter til et stort antal værdifulde biografier af zoologer. Stamm omfattede sit laboratorium med levende interesse og forøgede i høj grad dets undervisningsmateriel. Fra 1920 var Stamm redaktør af Ornitologisk Forenings tidsskrift.

Litteratur 

 

Zoologer fra Danmark
Ansatte ved Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Gangotrigletsjeren

Gangotrigletsjeren   er en gletsjer i distriktet Uttarkashi, i delstaten Uttarakhand i det nordlige  Indien, nær grænsen til Kina. Gletsjeren er  en af Gangesflodens kilder,  og er en af de største i Himalaya med et estimeret volumen på 27 kubikkilometer. Gletsjeren  er ca. 30 kilometer lang og to til fire km bred. Omkring den ligger bjerge i  Gangotri-massivet i Garhwal Himalaya, blandt dem Thalay Sagar.

Kilder og henvisninger

 Retreat of the Gangotri Glacier , an article from NASA's Earth Observatory

Gletsjere
Indiens geografi
Uttarakhand
Hans-Jacob Augestad

Hans-Jacob Augestad (født 21. september 1949) er en norsk tidligere håndboldspillerspiller. Han spillede 34 kampe og scorede 35 mål for det norske landshold.

Augestad spillede for håndboldklubben Kolbotn Idrettslag.

Eksterne henvisninger 
 

Håndboldspillere fra Norge
Mirza Salman Jaberi

Mirza Salman Jaberi (persisk: میرزا سلمان جابری اصفهانی; også stavet som Jabiri) var en prominent persisk statsmand i Safavid Persien, som var storvesir af shah Ismail II (r. 1576-77) og Mohammad Khodabanda (r. 1577-1588).

Kilder 
 
 
 
 
 
 
 

Personer i Irans historie
Tjek fødselsår
Alla Pavlova

Alla Pavlova (  ;   ; født 13. juli 1952 i Vinnitsja, Ukrainske SSR) er en russisk komponist og musikolog af ukrainsk oprindelse.

Pavlova studerede komposition i Moskva på Gnesins Musikakademi og Ippolitov-Ivanov Musikinstituttet.

Hun har skrevet 8 symfonier, som er af yderst lyrisk karakter, med det melodiske aspekt som centrum, og hører til hendes hovedværker, orkesterværker, kammermusik, en ballet, instrumentalværker, sange etc.

Pavlova flyttede i 1990 til USA, nærmere New York, hvor hun er aktiv som komponist. Hun er inspireret af Sergej Prokofjev, Sergej Rachmaninov og Dmitrij Sjostakovitj.

Udvalgte værker 

 Symfoni nr. 1 "Farvel, Rusland" (1994) - for kammerorkester 
 Symfoni nr. 2 "For det nye årtusinde" (1998) - for orkester
 Symfoni nr. 3 (2000) - for orkester
 Symfoni nr. 4 (2002) - for orkester
 Symfoni nr. 5 (2006) - for orkester
 Symfoni nr. 6 (2008) - for orkester
 Symfoni nr. 7 (2011) - for orkester
 Symfoni nr. 8 (2011) - for orkester
 Sulamith - suite (2003-2004) - for orkester
 Elegi (1998) - for klaver og strygeorkester 
 Natmusik (20014) -  for violin og strygeorkester
 Sommerbilleder (1994) - for klaver

Kilde 
 Om Alla Pavlova på musicweb-international 

Komponister fra Sovjetunionen
Komponister fra USA
Forskere
Personer fra Vinnytska oblast
Franz Cumont

Franz-Valéry-Marie Cumont (født 3. januar 1868 i Aalst, død 20. august 1947 i Woluwe-Saint-Pierre) var en belgisk filolog og religionshistoriker. 

Cumont virkede 1892-1910 som professor ved Universitetet i Gent, idet han tillige 1899-1912 var konservator ved de kongelige museer i Bryssel. Han var korresponderende medlem af en række videnskabelige selskaber, bland andet det danske (1913), og levede senere omvekslende i Paris og Rom. Størst navnkundighed har han vundet ved sine forskninger angående Mithrasreligionen (Textes et Monuments, 1894-99; Les mystères de Mithra, 2. udgave 1902; oversat på tysk og engelsk), og ved siden af talrige afhandlinger i forskellige tidsskrifter fortjener særlig at nævnes: Les religions orientales dans le paganisme romain (2. udgave 1909; tysk oversættelse 1910).

Kilder 

 

Religionshistorikere
Filologer fra Belgien
Faglitterære forfattere fra Belgien
Fransksprogede forfattere
Medlemmer af Videnskabernes Selskab
Æresdoktorer ved University of Cambridge
Heinrich Muhle

Heinrich Muhle (født 7. marts 1666 i Bremen, død 7. december 1733) var en tysk teolog. 

Efter at have studeret ved forskellige tyske universiteter og fået magistergraden i Leipzig 1690 blev han 1692 professor i Græsk og østerlandske sprog i Kiel, 1695 teologisk professor sammesteds, 1698 gottorpsk overhofprædikant og generalsuperintendent og 1699 dr. theol. i Kiel. I 1706 fik han sammen med sin slægtning præsident Wedderkopp det bestandige overtilsyn (Visitator) med universitetet og blev tillige 1708 1. teologiske professor. Da Wedderkopp blev styrtet, måtte også Muhle forlade det gottorpske hof; og da den danske konge 1713 tog den gottorpske del af Hertugdømmerne i besiddelse, fik han heller ikke mere med kirkestyrelsen at gøre, men blev prokansler i Kiel og professor. Muhle tilhørte den pietistiske retning og var en meget lærd mand, men derhos af en stridbar og hidsig natur. Han var indviklet i en mængde teologiske fejder, ikke mindst med sin kollega Theodor Dassow. I 1715 udgav han en samling af 9 historisk-teologiske afhandlinger, deriblandt Hertugdømmernes reformationshistorie, som endnu har værd ved de tilføjede aktstykker og breve. Desforuden haves af ham en lang række stridsskrifter. Han besad et fortrinligt bibliotek med en stor del østerlandske håndskrifter og mange sjældenheder.

Kilder 

 

Teologer fra Tyskland
Professorer fra Tyskland
Ansatte ved Kiels Universitet
Tyskere i 1600-tallet
Tyskere i 1700-tallet
Personer fra Bremen
Ulpian

Ulpian, egentlig Domitius Ulpianus, var en af de fem store romerske jurister. Han stammede efter hans eget udsagn fra Tyrus. 

Allerede under Septimius Severus indtog han en anset stilling, sammen med Julius Paulus var han assessor hos Papinian, men hans hovedvirksomhed som forfatter falder under Caracallas regering. Under Heliogabalus blev han forvist, men Alexander Severus, hvis første rådgiver han blev, hævede ham til magtens tinde: magister libellorum, medlem af det kejserlige konsil, præfectus annonæ år 222, samme år præfectus prætorio. Ulpians reformiver og strenge retfærdighed pådrog ham prætorianernes forbitrede had, gentagne gange måtte kejser Alexander og kejsermoderen Julia Mamæa beskytte ham mod deres raseri, endelig, år 228, myrdedes han under et natligt overfald. Ulpian var ikke så dyb eller original en juridisk tænker som Papinian, ikke så skarpt et hoved som Paulus, men han overgår både dem og alle andre romerske jurister i flydende og klar fremstilling. Hans mål var at undergive hele retsområdet en litterær behandling; af hans talrige skrifter skal foruden hans to hovedværker, det ufuldendte Ad Massurium Sabinum libri LI og Ad edictum libri LXXXIII, her kun nævnes Regularum liber singularis og Institutionum libri duo. Ulpians værker danner så at sige grundlaget for Justinians digester: 2462 steder er excerperede i disse og udgør 1/3 deraf. De efterladte fragmenter af Ulpians skrifter er udgivne af blandt andre Cannegieter, Hugo, Haenel, Krüger, Böcking, Vahlen og Huschke.

Kilder 

  

Jurister
Personer fra Romerriget
John Muir (filolog)

John Muir (født 5. februar 1810 i Glasgow, død 7. marts 1882 i Edinburgh) var en skotsk indolog. 

Efter at have fuldendt sin universitetsdannelse trådte han i det ostindiske kompagnis tjeneste (1828—53). Under sit ophold i Indien skrev han en række afhandlinger (dels på sanskrit og engelsk, dels på andre indiske sprog), til brug for indere, navnlig om kristendommens hovedlærdomme, især Mataparīkshā, or examination of religions (2 dele, Kalkutta 1854, sanskritvers med engelsk oversættelse). Muir indlagde sig stor fortjeneste af oprettelsen af et professorat i sanskrit og sammenlignende sprogvidenskab ved Universitetet i Edinburgh 1862, hvortil han skænkede en betydelig pengesum. Blandt hans værker må videre nævnes: Original Sanskrit Texts on the origin and history of the people of India, their religion and institutions (5 bind, London 1852—72, delvis udkommet i 3. oplag, et udvalg af de vigtigste kildesteder til indisk kultur- og religionshistorie med engelsk oversættelse, som har været et af de pålideligste Hjælpemidler til at danne sig et begreb om, hvad gammel indisk religion virkelig er for de behandlede punkters vedkommende); afhandlinger i Journal of the Royal Asiatic Society of Great Britain and Ireland om vedisk mytologi, Vedafortolkning, etc.; Religious and moral sentiments, metrically rendered from Sanskrit writers (London 1875) etc.

Kilder 
  

 

Indologer
Orientalister fra Storbritannien
Videnskabsfolk fra Skotland
Faglitterære forfattere fra Skotland
Engelsksprogede forfattere
Briter i 1800-tallet
Personer fra Glasgow
Pieros Sotiriou

Pieros Sotiriou (; født 13. januar 1993 i Nicosia på Cypern) er en cypriotisk fodboldspiller, der spiller for den japanske klub Sanfrecce Hiroshima og Cyperns fodboldlandshold. Han spillede fra sommeren 2017 til vinterpausen 2019-20 for den danske superligaklub F.C. København og har herudover spllet for den den cypriotiske klub APOEL, FC Astana og for bulgarske Ludogorets

Eksterne henvisninger 

 
 Profil på UEFA.com 

Fodboldspillere fra APOEL Nicosia FC
Fodboldspillere fra FC København
Fodboldspillere fra Cypern
Personer fra Nicosia
Svaneapoteket (Aalborg)

Svaneapoteket var i perioden 1666 - 2013 et apotek beliggende i Jens Bangs Stenhus i Aalborg.

I 1666 overtog apoteker Jens Frederik Friedenreich (født i 1642, død 11. maj 1690 i Aalborg) Jens Bangs gamle butik i stueetagen, og indrettede det til byens Svaneapotek. I 1671 købte Friedenreich hele stenhuset. De øverste etager blev indrettet til lægeklinikker og lejligheder.

I 2013 besluttede Sundhedsstyrelsen at lukke det 347 år gamle Svaneapotek, på trods af, at Aalborg Kommune havde protesteret mod nedlæggelsen af det historiske apotek.

I dag arrangerer Aalborg Historiske Museum efter aftale, rundvisninger oppe under taget, hvor det er muligt at opleve Apotekersamlingen.

Noter

Referencer 

Aalborg
Apoteker i Danmark
Ophørt i 2013
Kancellisnit

Kancellisnit er traditionelt betegnelsen for det karaktergennemsnit på Jurastudiet, som kræves eller krævedes for at blive ansat i centraladministrationen (Justitsministeriet).
 
Under den tidligere 13-skala lå snittet sædvanligvis på 9,3, men kunne afvige fra år til år alt efter efterspørgslen på jurister.
 
Den nye 7-trins skala (12-skalaen), som blev indført på Universiteterne fra 1. august 2007, skærer den gamle skala omkring 9,3 (Karakter (bedømmelse)). 
 
Et fast kancellisnit er i nyere tid af mere teoretisk end praktisk art, da jurauddannelsen er differentieret med grunduddannelse (bachelor) og overbygning (kandidat) samt med en række individuelle valgfag, hvorefter det samlede karaktergennemsnit ikke længere er helt så afgørende.

Eksterne henvisninger 
 Bekendtgørelse af 2007-03-15 nr. 250 om karakterskala og anden bedømmelse ved universitetsuddannelser (karakterbekendtgørelsen)
 Styrelsen for Forskning og Udvikling - https://www.optagelse.dk/vejledninger/pdf/Fra-13-skalaen-til-7.pdf

Se også 
 Kancelli

Jura
Apotekersamlingen

Apotekersamlingen er en samling af inventar, medikamenter, arkivalier og gamle apparatet fra Svaneapoteket i Aalborg, der har til huse i Jens Bangs Stenhus.
Samlingen rummer næsten 7000 enkeltgenstande, med alt fra store opbevaringsreoler til små medicinflasker. Samlingen giver blandt andet indblik i mirakelkurer for skørbug og hysteri. Den unikke samling er den største af sin art i Nordeuropa.

Apotekersamlingen blev oprettet af apoteker Sigurd Carl Strøyberg (født 24 november 1902 i Aalborg, død 19. februar 1986 ). Han var den sidste apoteker til både at drive Svaneapoteket og eje Jens Bangs Stenhus. Han indsamlede systematisk apotekervarer, når de udgik af sortimentet, og satte det op på loftet sammen med møbler, beholdere og andre apotekerting.

Nyopstilling af apotekersamlingen 
 
I 2001 henvendte S. C. Strøybergs Fond sig til Aalborg Historiske Museum med et ønske om en nyopstilling af Apotekersamlingen i Jens Bangs Stenhus. Samtidig overgik det antikvariske ansvar for Apotekersamlingen til museet, mens det stadig er Strøyberg fonden, der ejer samlingen.

Nyopstillingen blev opdelt i fire faser. Den første og anden fase blev gennemført i 2003 med henblik på at registrere, datere og nedpakke genstandene. I 2004 påbegyndte man den tredje fase, hvor lokalerne i Jens Bangs Stenhus blev gjort klar til indretning af udstillingen. I 2005 gik man ind i den fjerde og sidste fase, hvor samlingen blev genopstillet og åbnet for publikum.

Aalborg Historiske Museum arrangerer i dag, efter aftale, rundvisninger oppe under taget, hvor det er muligt at opleve Apotekersamlingen.

Kilder 

Museer i Aalborg
Apoteker i Danmark
Danmarksgade (Aalborg)

Danmarksgade er en gade i Aalborg. Den er omkring 700 meter lang og løber parallelt med Limfjorden og blev navngivet 30. april 1877.

Danmarksgades tidlige historie 
I årene 1874 til 1879 blev der opført en række arbejderboliger i Danmarksgade grundet gadens centrale placering. Arbejderboligerne blev opført af direktør Isidor Henius, men boligerne blev revet ned allerede i 1886 da der skulle skabes plads til flere herskabelig lejligheder.

I starten af det 20. århundrede lå der en maskinfabrik med navnet P.Ph. Stuhrs Maskinfabrik i Danmarksgade 14-16. I oktober 1907 flyttede tjenestepigernes forening ind i Danmarksgade 53 og foreningen startede et vaskeri i kælderen.

Kilder 

Gader i Aalborg
Sporveje i Aalborg

Sporveje i Aalborg, projektet Aalborg Elektriske Sporveje, var der planer om allerede i 1912.

Ideen om en letbane i Aalborg er ikke ny. Allerede i 1912 arbejdede byrådet i Aalborg med planer om at oprette elektriske sporveje til fremme af den kollektive trafik i byen. Firmaet "Skandinaviska Elektricitetsværk", der havde etableret sporveje i Odense var forhandlingspartner for Aalborg Kommune med et anlægsforslag. Forslaget omfattede to linjer: en linje fra Vejgaard til Vestbyen, samt en supplerende sporvejslinje fra den daværende pontonbro via centrum og Boulevarden til sygehuset på Hobrovej. Firmaet indleverede i 1913 det endelige forslag med anlægsomkostninger på 665.000 kr. til stadsingeniøren og anlægsudvalget, og der var enighed om at videreføre projektet "Aalborg Elektriske Sporveje". Spørgsmålet om valg af driftsform: kommunalt, privat eller semikommunalt aktieselskab (hvor Aalborg Kommune skulle have det halve af bestyrelsesposterne) skabte dog splid i byrådet. Sporvejssagen endte med, at de elektriske sporveje i Aalborg aldrig blev anlagt.

Kilder 
 Bente Jensen (red.), Stadsingeniørens kontor i 125 år - Vejen vi fulgte,( Aalborg Stadsarkiv, 2009), s. 38.

Transport i Aalborg
Sporveje i Danmark
Hollands kvindefodboldlandshold

Hollands kvindefodboldlandshold () er det nationale fodboldhold for kvinder i Holland. Det administreres af Hollands fodboldforbund (KNVB), som er medlem af UEFA.

Deltagelse i de største turneringer

VM i fodbold 
Den 27. november 2014 kvalificerede Holland sig for første gang til slutrunden ved VM i fodbold for kvinder.

*Uafgjort inkluderer knockout-kampe, som blev afgjort med straffesparkskonkurrence.

EM i fodbold 

*Uafgjort inkluderer knockout-kampe, som blev afgjort med straffesparkskonkurrence.
 ** Manglende flag indikerer, at der ikke var noget værtsland.

Aktuel trup 
Følgende spillere udtaget til den endelige trup for VM i fodbold 2023 i New Zealand/Australien.

Landstræner: Andries Jonker

Landsholdstrænere 
 Piet Buter (1987–1989)
 Bert van Lingen (1989–1991)
 Jan Derks (1991–1994)
 Ruud Dokter (1995–2000)
 Frans de Kat (2001–2004)
 Vera Pauw (2004–2010)
 Roger Reijners (2010–2015)
 Sarina Wiegman (2015)
 Arjan van der Laan (2015–2016)
 Sarina Wiegman (2017–2021)
 Mark Parsons (2021–2022)
 Andries Jonker (2022–)

Spillerstatistik

Flest landskampe 

Senest opdateret: 11 august 2021

Topscorere alle tider 

Senest opdateret: 24 juni 2019

Referencer

Eksterne henvisninger 

 Official hjemmeside
 Hollands kvindefodboldlandshold  hos FIFA

Kvindefodboldlandshold
Nizjnij Tagil

Nizjnij Tagil (, ) er en by i Sverdlovsk oblast i den vestlige del af Den Russiske Føderation. Nizjnij Tagil har  indbyggere, og er den næststørste befolkning i oblasten efter Jekaterinburg.

Byen er et af de vigtigste industrielle og kulturelle center i Uralbjergene. Mængden af producerede varer i fremstillingssektoren i 2007 beløb sig til 131,8 milliarder rubler. Dermed rangerer Nizjnij Tagil foran Jekaterinburg og højest i Sverdlovsk oblast.

Geografi 

Byen ligger på den østlige skråning af Uralbjergene 20-25 km fra grænsen mellem Europa og Asien i en højde af 200 moh. Den vestlige grænse af byen løber langs bjergenes højderyg. Nizjnij Tagils areal er 298.47 km², kommunens (, ) areal er 4.108 km².

Nizjnij Tagil strækker sig 22 km fra nord til syd og 21 km fra øst til vest. Byen er bygget rundt om den uddøde vulkan Lisja, og bjerget med tårn på toppen er symbol for byen. Den geologiske struktur i området er meget sammensat, og bidrager til byens usædvanlige rigdom på metaller og mineraler. Det er fundet forekomster af i alt 63 elementer i det periodiske system.

En stor del af landområdet inden for kommunegrænserne domineres af de mange forskellige fabrikker i industribyen. Floder og vand optager en tredjedel af byens areal.

Klima 

Nizjnij Tagil har tempereret fastlandsklima med hurtige ændring af vejrforholdene og veldefinerede sæsoner. Den gennemsnitlige lufttemperatur i den Nizjnij Tagil +1,7 °C, den højst målte temperatur er 37 °C, og den lavest målte -52 °C. Den relativ fugtighed: 75,1%. Den gennemsnitlige vindhastighed på 2,5 m/s.

Økonomi og transport 

Nizjnij Tagil er et af Urals største industrielle centre. Energikrævende industrier som metallurgi, maskinbygning, kemisk industri, og metalbearbejning er dominerende. Totalt findes der omkring 600 fabrikker i Nizjnij Tagil. Blant disse er:

 Nizjnij Tagil Jern- og Stålkombinat (Nizjnetagilskij Metallurgitsjeskij Kombinat, NTMK), som er en ledende russisk stålproducent.
 Uralvagonzavod (UVZ), der er velkendt i Rusland som hovedproducenten af moderne kampvogne. Modellerne T-72, T-90, T-95 produceres i byen.

Veje og jernbaner knytter byen til andre i alle retninger, med Jekaterinburg mod syd, Serov mod nord, Perm mod vest, og Alapajevsk og Verkhnjaja Salda mod øst.

Salka lufthavn ligger 17 km nordøst for byen. Lufthavnen var en militærbase til 1994, men er nå ombygget til civil lufthavn.

Referencer

Eksterne henvisningen 

Byer i Sverdlovsk oblast
Algarve Cup

Algarve Cup er en global fodboldturnering for kvinder, hvor hold der modtager invitation kan deltage. Turneringen foregår i Algarve i Portugal hvert år siden 1994. Det er en af de mest prestigefyldte og en af de længst løbende fodboldturneringer for kvinder.

I 2016 blev turneringen SheBelieves Cup, der ligeledes er pr. invitation, etableret. SheBelieves Cup er for de højest rangerede kvindefodboldhold i verden og afholdes i USA på samme tidspunkt som Algarve Cup og har taget noget af opmærksomheden fra Algarve Cup.

Resultater

Bedste spiller 

 1994:  Ann Kristin Aarones
 1995:  Helle Jensen
 1996:  Hege Riise
 1997:  Marianne Pettersen
 1998:  Marianne Pettersen 
 1999:  Tiffeny Milbrett
 2000:  Dagny Mellgren
 2001:  Hanna Ljungberg
 2002:  Bai Jie
 2003:  Liu Ying
 2004:  Shannon Boxx
 2005:  Birgit Prinz
 2006:  Shannon Boxx
 2007:  Carli Lloyd
 2008:  Cathrine Paaske Sørensen
 2009:  Hope Solo
 2010:  Inka Grings
 2011:  Homare Sawa
 2012:  Aya Miyama
 2013:  Megan Rapinoe
 2014:  Dzsenifer Marozsan
 2015:  Eugénie Le Sommer
 2016:  Kadeisha Buchanan
 2017:  Irene Paredes
 2018:  Cláudia Neto

Flest mål 

 1994:  Ann Kristin Aarones (5)
 1995:  Helle Jensen (6)
 1996: 
 1997: 
 1998: 
 1999: 
 2000:  Dagny Mellgren (4)
 2001:  Hanna Ljungberg (6)
 2002:  Shannon MacMillan (7)
 2003:  Hanna Ljungberg (4)
 2004:  Abby Wambach (4)
 2005:  Christie Welsh (5)
 2006: 
 2007:  Carli Lloyd (4)
 2008:  Margrét Lára Viðarsdóttir (6)
 2009:  Kerstin Garefrekes,  Jayne Ludlow,  Lotta Schelin (3)
 2010:  Inka Grings (7)
 2011: 
 2012:  Célia Okoyino da Mbabi (6)
 2013:  Kosovare Asllani,  Alex Morgan (3)
 2014:  Dzsenifer Marozsan (4)
 2015:  Sofia Jakobsson (4)
 2016:  Janice Cayman (4)
 2017:  Pernille Harder,  Kumi Yokoyama (4)
 2018:  Christine Sinclair,  Lieke Martens,  Fridolina Rolfö (3)
 2019:  Jennifer Hermoso,  Mimmi Larsson (3)
 2020: * Nanna Christiansen,  Pernille Harder,  Cristiana Girelli,  Synne Jensen (2)

Referencer 

Etableret i 1994
John Muir

John Muir henviser til blandt andre:

 John Muir (filolog) (1810–1882) – skotsk indolog
 John Muir (naturforsker) (1838–1914) – skotsk-amerikansk naturforsker og naturbeskytter
Harry Warren

Harry Warren (født den 24. december 1893, død d. 22. september 1981) var en amerikansk komponist og sangskriver. Harry Warren var den første rigtige, amerikanske komponist, som skrev sange til film.

Han vandt Oscar for bedste sang tre gange, for sangene "Lullaby of Broadway", "You'll Never Know og "On the Atchison, Topeka and the Santa Fe".

Komponister fra USA
Cathrine Paaske Sørensen

Cathrine Paaske Sørensen (født 14. juni 1978) er en dansk forhenværende midtbane fodboldspiller, der spillede for 121 landskampe for Danmarks kvindefodboldlandshold. Hun har bl.a. spillet for Linköpings FC i Allsvenskan, de danske klubber Brøndby IF og Fortuna Hjørring, den amerikanske klub Pali Blues og den australske Sydney FC. Hun havde underskrevet kontrakt med Los Angeles Sol i Women's Professional Soccer ligaen, men holdet gik konkurs i februar 2010, før hun nåede at spille med.

Hun har tre gange vundet hæderen som Årets spiller i dansk fodbold, i 2004, 2006 og 2007. I 2010 valgte hun at indstille sin fodboldkarriere for at læse til sygeplejerske.

Privat danner hun par med sin tidligere klub- og landsholdskammerat Julie Rydahl Bukh. De har sammen tre børn.

Hæder 
Med Sydney FC:
  W-League: 2009
  W-League: 2009

Med Danmark
 Årets spiller i 2004, 2006 og 2007

Referencer

Eksterne henvisninger 

 

Kvindelige fodboldlandsholdsspillere fra Danmark
Fodboldspillere fra Brøndby IF
Fodboldspillere fra Sydney FC
Fodboldspillere fra B. 1921
Fodboldspillere fra Hillerød GI
Fodboldspillere fra Linköpings FC
Fodboldspillere fra Pali Blues
Fodboldspillere fra Fortuna Hjørring
Josephine Nordstrøm

Josephine Nordstrøm (født 7. Maj 1998 i Danmark) er en kvindelig dansk håndboldspiller som til daglig spiller for Skövde HF. Hun har tidligere spillet for Viborg HK og FC Midtjylland Håndbold.

Referencer 
 Spillerprofil - Viborg HK 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Viborg HK
Kruckow

Kruckow er en by og kommune i det nordøstlige Tyskland, beliggende i Amt Jarmen-Tutow i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kruckow er beliggende 26 km sydvest for Demmin og 8 kilometer vest for Jarmen. Kommunen ligger i et terræn, der falder 10-20 meter ned mod floden Tollense uden markante højdepunkter. Tollense krydser i kommunens sydlige del, hvor ruinen af „Burg Osten“ ligger på sydsiden af floden. Mod sydvest og nord er der skovområder.

Kommunerne Kruckow og Kartlow blev d. 31. maj 1999 sammenlagt til "Kruckow".
13. juni 2004 blev Schmarsow lagt ind i kommunen.

Nabokommuner 
Nabokommuner er Tutow mod nord, Bentzin mod nordøst, byen Jarmen mod øst, Alt Tellin mod syd, Utzedel mod sydvest, Siedenbrünzow mod vest og Kletzin mod nordvest.

Eksterne kilder og henvisninger 

 Byens side  på amtets websted
 Befolkningsstatistik 

Byer i Mecklenburg-Vorpommern
Kommuner i Mecklenburg-Vorpommern
Amt Jarmen-Tutow
Byer i Kreis Vorpommern-Greifswald